Hvers konar meðferð er þetta á almannaeign ? Ríkisstjórninni er treyst til að gæta eigna almennings . Hún fer þannig með þessar eigur að hún leigir Eskju bolfiskkvóta fyrir um 55 m.kr. í veiðigjöld á ári , sem fyrirtækið leigir síðan frá sér á 700 - 950 m.kr. árlega . Í raun er þetta framlag úr ríkissjóði til einnar fjölskyldu , sem á Eskju , upp á 650 - 900 m.kr. árlega . Ár eftir ár . Þetta er eilítið lægri fjárhæð en Fjarðabyggð , ekki bara Eskifjörður heldur öll Fjarðabyggð , fær úr Jöfnunarsjóði sveitarfélaga , jafngildir um 1/4 af öllum skatttekjum Fjarðabyggðar . Í samanburðinum má sjá að það er ekki skattbyrðin sem er að sliga samfélögin heldur það hvernig örfáir auðmenn blóðmjólka þau , soga upp úr þeim lífsaflið .